राजनैतिक मागहरूको सम्भावना कहिल्यै धराशयी नहुने कुरालाई आज डा0 हर्कबहादुर छेत्रीले दावी गरेका छन्।महकुमाको सिमाङ्कित क्षेत्रभित्र कालेबुङ जिल्ला हुने प्रसङ्गमा सोधिएको प्रश्नको जवाब दिँदै डा0 हर्कबहादुर छेत्रीले उक्त दावी गरेका हुन्।
कालेबुङलाई जिल्ला निर्माण गर्नुपर्ने माग लिएर अगि आउँदा कालेबुङसित संलग्न डुवर्सका माल र मटेलीका केही क्षेत्रहरू कालेबुङ जिल्लामा अन्तर्भुक्त हुनसक्ने बताउँदै त्यस दिशामा काम गरिरहेको बताएका थिए।
उनले माल खण्डका बाग्राकोट र मटेलीको सामसिङका केही इलाकाहरू संलग्न रहिआएको कारण अन्तर्भुक्त हुनसक्ने कुरो सार्वजनिक गर्दै त्यसको निम्ति संलग्न क्षेत्रका मानिसहरूले पनि विशेष अभियानमा अघि बढ्नुपर्ने बताएका थिए।
तर संलग्न क्षेत्रहरूबाट यसबारे कुनै प्रभावकारी अभियान चालिएको देखिएन।यसले गर्दा पनि संलग्न क्षेत्र अन्तर्भुक्त हुननसकेको हो कि भन्ने कतिपयले आशङ्का व्यक्त गरेका छन्।
यसै क्रममा हालै दार्जीलिङका जिल्लापाल अनुराग श्रीवास्तवले महकुमाको सिमाङ्कित क्षेत्रभित्र कालेबुङ जिल्ला हुने बताएपछि एक हिसाबले क्षेत्र अन्तर्भुक्तिको सम्भावना क्षीण भएको कतिपयले ठहर गरेका छन्।
यसै क्रममा डा0 हर्कबहादुरसित जान्न चाहँदा अन्तर्भुक्त हुने सम्भावना धराशयी नभएको दावी गरे।उनले राजनैतिक मागहरूको सम्भावना कहिल्यै धराशयी नहुने बताउँदै यसबारे आफुले कौशलको साथ काम गरिने विशेष कुराकानी अवधि जनाए।
जिल्ला निर्माण संवैधानिक माग नरहेको र यो राजनैतिक इच्छाशक्तिमाथि निर्भर रहने बताउँदै पछिबाट संलग्न क्षेत्रहरू जस्तै बाग्राकोट र सामसिङमा एकै प्रकारका मानिसहरूको बसोवास रहिआएको र अन्य असुविधाहरू बताएर सरकारमा तर्कका साथ कुरा राख्दा अन्तर्भुक्त हुनसक्ने सम्भावना व्यक्त गरेका छन्।
प्रशासनिक चिजबीज मिलाउन,डिमार्केशनको काम गर्न समय लाग्ने छ,उनले भनेका छन्, जिल्ला भएपछि त्यो कदापि फिक्स हुने कुरा होइन।यस क्रममा उनले दार्जीलङ जिल्लामा पनि यसको केही क्षेत्र हटाइएको र अर्को जिल्लाको क्षेत्रलाई सामेल गराइएको समेत स्मरण गराएका छन्।
संलग्न क्षेत्रका जनतालाई यसको निम्ति समस्यामा पार्ननमिल्ने बताउँदै डा0 हर्कबहादुर छेत्रीले सन् 86 सुभास घिसिङले र 2007 मा विमल गुरुङले तर्साइसकेको उल्लेख गर्दै मोर्चामाथि फेरि जिल्लाको बहानामा मोर्चालाई कटाक्ष गरेका छन्।
मोर्चामाथि आश्रित रहेर डुवर्सवासीको भविश्य सुनिश्चित नहुने कुरा गर्दैआएका डा० हर्कले संलग्न क्षेत्रका मानिसहरू खुलेर जिल्लामा अन्तर्भुक्त हुने उद्धेश्य लिएर खुलेर अघि आउन नचाहनुको पछिल्तिर पनि मोर्चाको कर्तुत नै दावी गर्दै संलग्न क्षेत्रका मानिसहरूको विविध समस्यालाई लिएर सरकारलाई बुझाइने बताए।
सरकारको राजनैतिक इच्छाशक्ति वृद्धि गर्ने रणनीति अप्नाइने समेत छेत्रीले बताए।संलग्न क्षेत्रलाई अन्तर्भुक्त गराउन सरकारसमक्ष दावी जुजाइसकेको र आगामी दिनमा बुजाइने भरोसा पनि उनले दिएका छन्।
डुवर्सका संलग्न क्षेत्रबाट जनसङ्घर्ष मोर्चाको पक्षबाट आफूहरूलाई यसबारे अवगत गराइएको खुलाउँदै मानिसहरूलाई भावनात्मक रुपमा यो मुद्धालाई अघि बडाउन नहुने बताए।
महकुमाको सिमाङ्कित क्षेत्रभित्र कालेबुङ जिल्ला हुने कुरो प्रशासनिक रुपमा सार्वजनिक भएपछि यसबारे सुखमन मोक्तानसित जान्न चाहँदा माल मटेलीका संलग्न क्षेत्रहरूलाई कालेबुङ जिल्लामा सामेल गराउन जनसङ्घर्ष मोर्चाको पक्षबाट माग-पत्र राज्यका मुख्यसचिव र मुख्यमन्त्रीसमक्ष बुजाइएको बताए।
उनले यसरा प्रशासनिक रुपमा महकुमाको सिमाङ्कित क्षेत्रभित्र कालेबुङ जिल्ला हुने कुरो सार्वजनिक गरिँदा उक्त मागबारे कुनै न्याय नभएको जनाए।
मोक्तानले यस विषयलाई लिएर ठोस पहल अगाडि बडाउने रणनीति अप्नाइने बताए।मोक्तानले यतिखेर अघि आएको प्रशासनिक अडानप्रति मात्रै चिन्तित हुननहुने सङ्केत दिएका छन्।